《喜闻中丞包公称职有书》
宋代·杨蟠

薛宣执法动朝廷，丙魏如今亦有声。
公道未亡犹可立，世人不惯却须惊。
幅员润泽嘉谋进，台阁风流故事明。
时论已兼言责重，莫教天下笑虚名。

作者简介：章安人，字公济。仁宗庆历六年进士。为密、和二州推官。诗为欧阳修所称。苏轼知杭州，蟠通判州事，与轼唱酬甚多。历知寿州卒。平生为诗数千篇，号《章安集》。